CELEX: 62011CJ0157
Language: hu
Date: 2012-03-15
Title: A Bíróság (hatodik tanács) 2012. március 15-i ítélete. # Giuseppe Sibilio kontra Comune di Afragola. # Előzetes döntéshozatal iránti kérelem: Tribunale di Napoli - Olaszország. # Szociális politika - Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás - 1999/70/EK irányelv - 2. szakasz - A "tagállamokban hatályban lévő jogszabályok, kollektív szerződés vagy kialakult gyakorlat szerinti munkaszerződés vagy munkaviszony" fogalma - A keretmegállapodás hatálya - 4. szakasz 1. pont - A hátrányos megkülönböztetés tilalma - A közigazgatásban "közhasznú" munkát végző személyek - Munkaviszony fennállását kizáró nemzeti szabályozás - Olyan nemzeti szabályozás, amely különbséget tesz a közhasznú munkát végző munkavállalóknak fizetett ellátás és az ugyanazon közigazgatási szervek által határozott vagy határozatlan időre foglalkoztatott, ugyanazon tevékenységet végző munkavállalók fizetése között. # C-157/11. sz. ügy

A Bíróság (hatodik tanács) 2012. március 15‑i ítélete – Sibilio kontra Comune di Afragola
      (C‑157/11. sz. ügy)
      „Szociális politika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70/EK irányelv – 2. szakasz – A »tagállamokban hatályban lévő jogszabályok, kollektív szerződés vagy kialakult gyakorlat szerinti munkaszerződés vagy munkaviszony«
         fogalma – A keretmegállapodás hatálya – 4. szakasz 1. pont – A hátrányos megkülönböztetés tilalmának elve – A közigazgatásban »közhasznú« munkát végző személyek – Munkaviszony fennállását kizáró nemzeti szabályozás – Olyan nemzeti szabályozás, amely különbséget tesz a közhasznú munkát végző munkavállalóknak fizetett ellátás és az ugyanazon
         közigazgatási szervek által határozott vagy határozatlan időre foglalkoztatott, ugyanazon tevékenységet végző munkavállalók
         fizetése között”
      
      1.                     Előzetes döntéshozatalra előterjesztett kérdések – A Bíróság hatásköre – Korlátok – Általános vagy hipotetikus kérdések (EUMSZ 267. cikk)
            (vö. 30., 31. pont)
      2.                     Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70
            irányelv – Hatály – A nemzeti szabályozás vagy gyakorlat által meghatározott munkaszerződés vagy munkaviszony (1999/70 tanácsi
            irányelv, melléklet, 2. záradék) (vö. 45., 49–58. pont és a rendelkező rész)
      Tárgy
      
         
               Előzetes döntéshozatal iránti kérelem – Tribunale di Napoli – Az ESZSZ, az UNICE és a CEEP által a határozott ideig tartó
                  munkaviszonyról kötött keretmegállapodásról szóló, 1999. június 28‑i 1999/70/EK tanácsi irányelv (HL L 175., 43. o.; magyar
                  nyelvű különkiadás 5. fejezet, 3. kötet, 368. o.) melléklete 2., 3., 4. és 5. szakaszának értelmezése – A hátrányos megkülönböztetés
                  tilalmának elve – A mobilitási jegyzékbe felvett munkanélküli személyek, akiket közigazgatási szervek határozott időre foglalkoztatnak
                  közhasznú/társadalmi munka végzése céljából (úgynevezett közhasznú/társadalmi munkát végző munkavállalók) – Nemzeti szabályozás,
                  amely javadalmazás tekintetében eltérő bánásmódot ír elő a közhasznú/társadalmi munkát végző munkavállalók, valamint az ugyanazon
                  közigazgatási szerveknél ugyanazon feladatkör elvégzésére határozatlan időre alkalmazott munkavállalók között.
               
            Rendelkező rész
      Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június
         28‑i 1999/70/EK tanácsi irányelv mellékletében szereplő, a határozott ideig tartó munkaviszonyról szóló, 1999. március 18‑án
         kötött keretmegállapodás 2. szakaszát úgy kell értelmezni, hogy azzal nem összeegyeztethetetlen az alapügyben szereplőhöz
         hasonló nemzeti szabályozás, amely előírja, hogy a társadalmi munkát végző munkavállalók és az őket alkalmazó közigazgatási
         szervek közötti viszony nem tartozik e keretmegállapodás hatálya alá, ha – amely feltétel fennállásának megvizsgálása a nemzeti
         bíróság feladata – e munkavállalók nem állnak a hatályban lévő jogszabályok, kollektív szerződés vagy kialakult gyakorlat
         szerinti munkaviszonyban, vagy a tagállamok és/vagy a szociális partnerek éltek az említett szakasz (2) bekezdésében számukra
         biztosított lehetőséggel.